gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl ast gl gl es gl gl gl gl gl gl gl ja en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O I+D+i do país preséntase perante Europa
Domingo, 25 de setembro de 2022
Xestionado por Vieiros e o Colexio de Xornalistas de Galicia
Deuse a coñecer en Bruxelas a rede que integra 17 plataformas tecnolóxicas de sectores estratéxicos.
Redacción - 19:00 03/12/2008
Tags: Europa I+D+i Innovación e Industria Neurona
A Rede Galega de Plataformas Tecnolóxicas (Neurona) presentouse esta cuarta feira en Bruxelas. A Consellaría de Innovación e Industria amosouna como unha ferramenta para a colaboración e internacionalización de sectores estratéxicos para a economía galega. Ademais, o acto serviu para dar a coñecer a nivel europeo os primeiros resultados da rede, integrada por 17 plataformas que agrupan máis de 1.500 empresas.
A presentación tivo lugar na sede do CSIC na capital belga, e correu a cargo do director xeral de I+D+i, Salustiano Mato, do director xeral de Investigación da Comisión Europea, Manuel Silva, e de representantes das plataformas tecnolóxicas galegas de Agroalimentación, Biotecnoloxía e Tecnoloxías da Información e das Comunicacións.
O desafío da internacionalización
Mato explicou que Neurona ten entre os seus obxectivos aumentar a capacidade innovadora de Galiza e facilitar a participación das empresas en grandes proxectos de ámbito internacional. A consellaría investiu máis de 4,5 millóns de euros na creación e consolidación das 17 plataformas tecnolóxicas que a integran, que xa obtiveron máis de 17 millóns de euros de apoio financeiro e que mobilizan máis de 81 millóns en proxectos.
O responsábel de Investigación da Comisión Europea, o galego Xosé Manuel Silva, amosouse convencido de que as plataformas tecnolóxicas do país estabelecerán sinerxías no contexto europeo para "evitar a fragmentación dos esforzos de investigación entre os sectores público e privado e entre os estados e as rexións de Europa".
Segundo avanzou Salustiano Mato, Neurona vai facilitar, ademais, a colaboración entre os axentes integrados nela para a realización de proxectos de I+D+i e a creación dunha imaxe institucional única do sector en Galiza, que permita internacionalizar a economía galega nos seus sectores fundamentais.
Os representantes de tres das plataformas, Antonio Rodríguez del Corral, por Vindeira; Lorenzo Pastrana, por PTGAL, e María Isabel Loza, pola plataforma de Biotecnoloxía, explicaron que, seguindo as Axendas Estratéxicas de Investigación redactadas por cada organismo, están a crear grupos de traballo con empresas, universidades e centros tecnolóxicos.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto